Aulon Naçi

Aulon Naçi (lindur më 1983 në Vlorë) është një kompozitor shqiptar, pedagog dhe drejtues i institucioneve kulturore në Shqipëri https://www.tiranadiplomat.com/2025/03/12/aulon-naci-drejtori-i-ri-i-teatrit-kombetar-te-operas-baletit-dhe-ansamblit-popullor/.

 Jeta dhe arsimi 
Naçi lindi në Vlorë dhe filloi studimet muzikore në piano me profesor Vasil Cuni. Ai përfundoi maturën në Liceun Muzikor "Naim Frashëri" në Vlorë në vitin 2001, duke u diplomuar gjithashtu në flaut nën drejtimin e profesoreshë Mimoza Minga. Studimet e mëtejshme i ndoqi në Akademinë e Arteve të Bukura në Tiranë në fushën e harmonisë dhe teorisë muzikore me profesor Thoma Gaqi.

Në vitin 2002, u transferua në Itali për të ndjekur studimet në Konservatorin Shtetëror të Muzikës "J. Tomadini" në Udine, ku studioi kompozicion me profesor Renato Miani.

 Karriera 
Gjatë periudhës 1998-2002, Aulon Naçi mori pjesë në disa konkurse kompozimi në Shqipëri, ku shpesh u rendit ndër fituesit kryesorë. Veprat e tij janë interpretuar në vende të ndryshme, duke përfshirë Shqipërinë, Kosovën, Italinë, Austrinë, Greqinë, Kanadanë, Holandën, Belgjikën, Rumaninë dhe Slloveninë.

Naçi ka udhëhequr artistikisht aktivitete të shumta brenda dhe jashtë Shqipërisë, duke bashkëpunuar me ansamble dhe solistë të njohur në skenën muzikore kombëtare dhe ndërkombëtare. Ai ka shërbyer për tetë vjet si pedagog në Universitetin e Arteve në Tiranë.

Në vitin 2023, ai u përzgjodh për të marrë pjesë në programin prestigjioz LEAD Albania, ndërsa në maj 2024 përfundoi programin Emerging Leaders në Harvard Kennedy School, duke u specializuar në menaxhim dhe lidership. Gjithashtu, ka shërbyer si këshilltar pranë Ministrisë së Ekonomisë, Kulturës dhe Inovacionit.

Në dhjetor 2024, Aulon Naçi u emërua drejtor i Teatri Kombëtar i Operas, Baletit dhe Ansamblit Popullor (TKOBAP) https://shqiptarja.com/lajm/aulon-naci-emerohet-drejtori-i-ri-i-teatrit-kombetar-te-operas-baletit-dhe-ansamblit-popullor/. Emërimi i tij u bë pas një procesi konkurrimi dhe u miratua nga Këshilli i Ministrave https://www.gazetatema.net/kulture/iken-abigeila-voshtina-kompozitori-aulon-naci-emerohet-drejtor-i-teatrit-i471856/ me propozim të Ministrit të Ekonomisë, Kulturës dhe Inovacionit https://klankosova.tv/aulon-naci-emerohet-drejtor-i-teatrit-kombetar-te-operas/.

 Burimet 

Kategoria:Biografi shqiptare
Kategoria:Njerëz nga Vlora
Kategori:Kompozitorë shqiptarë
Kategori:Pedagogë shqiptarë
Kategoria:Mësues shqiptarë
Kategoria:Muzikantë shqiptarë
Kategoria:Lindje 1983